Številka: 0144-1/2021-2

Datum: 22. 3. 2021

Na podlagi 25., 26., 27., 28. in 29. člena Statuta Javnega komunalnega podjetja Žalec, d. o. o., razpisna komisija za izvedbo postopka razpisa direktorja Javnega komunalnega podjetja Žalec, d. o. o. objavlja prosto delovno mesto

**DIREKTORJA PODJETJA**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* da je državljan Republike Slovenije,
* da ima najmanj univerzitetno izobrazbo (prejšnja) ali 2. bolonjsko stopnjo,
* da ima najmanj 5 let delovnih izkušenj na področju vodenja.

Dela in naloge delovnega mesta:

* organiziranje in vodenje delovnega procesa in poslovanje podjetja,
* predlaganje temeljev poslovne politike, delovnega programa in plana razvoja,
* zastopanje in predstavljanje podjetja.

V okviru teh del in nalog zlasti:

* sprejemanje ukrepov za izvajanje sprejetih temeljev poslovne politike, delovnega programa in plana razvoja,
* izvrševanje sklepov organov,
* predlaganje organizacije podjetja in njenih sprememb,
* pooblaščanje posameznih delavce za opravljanje določenih zadev iz njegove pristojnosti,
* odločanje o razporejanju delavcev in sklepanje pogodb o zaposlitvi,
* poročanje o poslovnih rezultatih podjetja po polletnem in po letnem obračunu Nadzornemu svetu, Skupščini in Svetu ustanoviteljev,
* sodelovanje na sejah Nadzornega sveta, Skupščine in Sveta ustanoviteljev, če ti organi tako odločijo,
* skrb za obveščanje javnosti,
* izrekanje disciplinske ukrepov skladno z zakonom.

Kandidati morajo k prijavi predložiti:

* kratek življenjepis in v njem tudi navedbe in/ali dokazila o drugih znanjih in veščinah, ki jih je pridobil,
* predlog vizije razvoja Javnega komunalnega podjetja Žalec, d. o. o.,
* fotokopijo potrdila o državljanstvu,
* dokazilo o izobrazbi,
* dokazilo o petletnih delovnih izkušnjah na področju vodenja.

Prijave s potrebnimi dokazili, vizijo razvoja podjetja in življenjepisom posredujete na naslov: Javno komunalno podjetje Žalec d. o. o., Razpisna komisija, Nade Cilenšek 5, 3310 Žalec. Za pisno obliko prijave se šteje tudi elektronska oblika, poslana na elektronski naslov [tajnistvo@jkp-zalec.si](mailto:tajnistvo@jkp-zalec.si), pri čemer veljavnost prijave ni pogojena z elektronskim podpisom.

**Rok za prijavo je do 7. 4. 2021, s pripisom »Ne odpiraj – razpis za direktorja podjetja«.**

Če je prijava poslana po pošti, se šteje, da je pravočasna, če je oddana na pošto priporočeno in sicer najkasneje zadnji dan roka za prijavo.

Direktorja imenuje in razrešuje na predlog razpisne komisije po predhodno opravljenem javnem razpisu svet ustanoviteljev. Direktor je imenovan za 4 leta.

Odločitev o izbiri bo sprejeta v roku 30 dni po preteku roka za prijave na razpis. O odločitvi izbire bo razpisna komisija obvestila vse kandidate, ki so se prijavili na razpis.

Dodatne informacije o javni objavi prostega delovnega mesta je mogoče dobiti na elektronskem naslovu [tajnistvo@jkp-zalec.si](mailto:tajnistvo@jkp-zalec.si).

V tem besedilu uporabljeni izrazi, zapisani v moški slovnični obliki, so uporabljeni kot nevtralni za ženske in za moške.

Razpisna komisija za izvedbo postopka razpisa direktorja

Javnega komunalnega podjetja Žalec, d. o. o.